Kuopion museot

Myyttiset-näyttelyopastus
2025-09-28 13:00 - 14:45, 2025-10-12 13:00 - 13:45 (Europe/Helsinki) | Kuopion museo
Myyttiset-näyttelyopastus kuljettaa kulkijan halki entisaikojen metsän. Metsäretkellä tutustutaan esivanhempiemme elämää rytmittäneeseen kansanuskoon. Matkan varrelta löytyy niin myyteistä tuttuja olentoja ja luontotietoa kuin vanhin tunnettu pohjoissavolainen loitsukin.
Tiedontäyteinen kierros sopii parhaiten aikuisille ja nuorille ja on kestoltaan noin 45 minuuttia. Opastus lähtee kesäkaudella 7.6.–30.8.2025 lipunmyynnin läheisyydestä lauantaisin ja keskiviikkoisin klo 14. Syyskuusta alkaen näyttelyn päättymiseen saakka opastus on parittomien viikkojen sunnuntaisin sekä viimeisenä näyttelyn aukiolopäivänä su 25.1. klo 13
Opastus sisältyy museon pääsymaksuun (15/10 €, alle 18-v maksutta), Museokortti ja Kaikukortti käyvät.
***
Kuopion museon Myyttiset – metsän kätköissä -näyttely vie menneisyyden aarniometsään keskelle kansanuskon maailmaa. Se on tehty monilla aisteilla koettavaksi, elämykselliseksi ihmettelyn paikaksi, jossa riittää tutkittavaa kaikenikäisille.
Kuopion luonnontieteellisen museon ja Kuopion kulttuurihistoriallisen museon yhteistyönä tuottamassa näyttelyssä on esillä erityistä voimaa omaavia taikaesineitä sekä kiehtovia eläimiä. Tarinat, uskomukset ja todelliset luonnonilmiöt punoutuvat yhteen ainutlaatuisella tavalla. Kulje entisajan metsässä, tutustu myyttisiin hahmoihin, joudu metsänpeittoon ja loitsi itsesi vapaaksi!
Myyttiset-näyttely ja siihen liittyvät tapahtumat ovat osa Kuopio250-juhlavuoden ohjelmistoa.

ALIEN – Kuopio -tanssiesitys
2025-09-28 13:00 - 15:00 | Korttelimuseo, Kirkkokatu 22, Kuopio, 70100, Suomi
ALIEN – Kuopio on Taneli Törmän koreografioima pop-up tanssiesitys. Vuodesta 2019 lähtien teosta on luotu viidessä eri maassa yhdessä paikallisten tanssijoiden kanssa, jolloin jokainen uusi teos saa inspiraatiota sitä edeltäneistä. Tuorein versio luodaan Kuopiossa Tanssiteatteri Minimin tanssijoille, ketkä esittävät teosta ympäri Kuopiota syksyllä 2025. ALIEN – Kuopio on osa KUMMA / M_itä? Nykytaiteen biennaalia ja Kuopio250-juhlavuoden ohjelmistoa, sekä teos saanut tukea juhlavuoden rahastolta.
ALIEN – Kuopio on oodi tanssille ja uskallukselle tanssia julkisissa tiloissa. Mitä eri liikkeet – liike yksin tai yhdessä, samaan tai eri tahtii – herättää meissä yksilöinä ja ryhmänä? Kuinka ohikulkijat reagoivat julkisella paikalla tanssimiseen? Onko se todella outoa, jos tanssimme julkisella paikalla?
ALIEN – Kuopio esitystä ajavat nämä kysymykset, ja sen takia koreografia on saanut vaikutteita erilaisista yhteisöllisistä tansseista, kuten klubi tanssista ja ympyrässä tanssituista kansantansseista. Molemmissa on jotain epäspektaakkelimaista ja yhteistä: molemmat tanssit tanssitaan omaksi iloksi, eikä tanssia ole tarkoitettu esitettäväksi yleisölle. Kokea ja tehdä liike itselleen tai yhdessä muiden kanssa.
Tanssitpa itsellesi (esim klubeilla) tai olet yksi osa piiritanssia, olet osa jaettua isoa liike aaltoa – ketjua. ‘’ALIEN – Kuopio’’ on inspiroitunut tästä, on se omanlaista tai unisono liikkeettä, se haluaa vahvistaa yhteisöä ja yhteisöllistä kokemusta. Näin julkisesta tilassa tanssitusta hetkestä tulee liikkuva ja elinvoimainen taideteos – abstrakti ja rituaalinen teko ihmisille, joiden kanssa jaamme hetken ja julkisen tilan.
ALIEN konsepti kehitettiin osana Big Pulse Dance Alliancen yhteistuotantoa, jonka tuottivat liettualainen New Baltic Dance ja irlantilainen Dublin Dance Festival ja jota yhteisrahoitti Euroopan unionin Luova Eurooppa -ohjelma. Teos saa ensi-iltansa KUMMA / Mi_tä? Biennaalin avajaisissa! Avajaiskutsun voi tilata itselleen sähköpostiin uutiskirjeen kaltaisesti täältä: taidemuseo-uutiskirje.kuopio.fi.
LIPUT:
Esitykset ovat maksuttomia!
ALIEN pop-up esityksiä voi tulla seuraamaan omien aikataulujen mukaan, myös kesken esityksen. Kokonaiskesto on noin 40 minuuttia, jota saatetaan tehdä useamman kerran yhdessä esityksessä.
#tanssiteatteriminimi #kuopio250
TYÖRYHMÄ:
• Koreografia: Taneli Törmä
• Tanssijat: Virva Torkko-Muñoz, Katja Mustonen, Mimmi Herd ja Taneli Törmä (varalla)
• Äänisuunnittelija: Esa Mattila
• Tuotanto: Tanssiteatteri Minimi
• Kuvat: Petra Kuha
• Rahoittajat: Kuopio250-juhlavuosi, KUMMA / Mi_tä? Nykytaiteen biennaali
• Entinen rahoittaja: Big Pulse Dance Alliance
• Esitykset järjestetään yhteistyössä: KUMMA / Mi_tä? Nykytaiteen biennaalin, Kahvila-Ravintola Salacavalan, Original Sokos Hotelli Puijonsarven, Kuopion Museon, Kuopion korttelimuseon, Tahko – Luontofestin, Palad Showroomin, Muuruveden kirkon ja Karttulan kirjaston kanssa
KAIKKI ESITYKSET:
• Ensi-ilta 19.9.2025 klo 18.30-19.10 KUMMA / Mi_tä? Biennaalin avajaiset
• 23.9. klo 11-13 SalaCavala / Kuopion tori
• 23.9. klo 17-19 Original Sokos Hotelli Puijonsarvi
• 24.9. klo 17-19 Kuopion Museo
• 27.9. klo 11.15-12.45 Amfiteatteri (Kuopion kaupunginteatteri)
• 28.9. klo 13-15 Kuopion korttelimuseo
• 3.10. klo 17.15-18.45 Amfiteatteri (Kuopion kaupunginteatteri)
• 4.10. klo 15.15-15.55 Tahko – Luontofest
• 18.10. klo 12.30-14.30 KUMMA / Mi_tä? Nykytaiteen biennaali
• 27.10. klo 11-12.20 Palad Showroom
• 30.10. klo 18-18.40 Muuruveden kirkko
• 31.10. klo 13-15 Karttulan kirjasto
• 16.11. klo 15-17 KUMMA / Mi_tä? Nykytaiteen biennaali

LUENTO: Perinnetalon salat kivijalasta savupiippuun
2025-09-28 15:00 - 16:00 | Kuopion museo
Perinnetalon salat kivijalasta savupiippuun
Luennoitsija Hannu Rinne (Luentomaksu 10 €)
Perinnetalossa kaiken perusta on hengittävä rakenne, jonka ansiosta se kestää satoja vuosia. Luennolla käydään läpi perinnetalon rakenne kivijalasta savupiippuun: mikä siinä on hyvää ja kuinka talo korjataan oikein. Lopuksi pohditaan vanhan talon haasteita ja mahdollisuuksia nykyajassa.
Hannu Rinne on perinnerakentamisen asiantuntija ja humanisti, joka tarttui vasaraan. Hän on kunnostanut yli 20 vuotta omaa vanhaa taloaan, Kiviniemen kartanoa Pyhtäällä. Perinnemestari-projekti sai alkunsa halusta jakaa kokemuksia, joissa yhdistyvät kirjatieto, kansanviisaus ja käytännön tekeminen. Hänen motiivinaan on kauneus: kuinka vanhan rakennuksen tunnelma säilyy kunnostettaessa.
Talojen tarinoita – luennot
Talojen tarinoita -näyttelyn luennoilla kolme alansa asiantuntijaa lähestyy rakennetun ympäristön murrosta omasta näkökulmastaan. Luentojen aiheet ulottuvat perinnerakentamisesta kirjallisuuden keinoihin ja kaupunkikuvan muutoksiin.
Luennot järjestetään Kuopion museolla (Museokatu 1). Luentomaksu 10 e sisältää sisäänpääsyn Kuopion korttelimuseoon (Kirkkokatu 22).
Talojen tarinoita -näyttely avoinna Kuopion korttelimuseolla 26.4.2026 saakka. Luennot ovat osa Euroopan kulttuuriympäristöpäiviä.
Lisätietoja näyttelystä: kuopionkorttelimuseo.fi/nayttelyt
Luentotila sijaitsee katukerroksessa. Tila on esteetön.

Kulttuuriympäristökävely Puu-Kuopiossa
2025-09-30 15:00 - 16:30 | Korttelimuseo, Kirkkokatu 22, Kuopio, 70100, Suomi
Lähtö: Kirkkokatu 22 (Korttelimuseo)
Kävelymatka n. 1,5 km
Maksuton
Vielä 1950-luvulla Kuopion keskustaa täyttivät suurelta osin puurakenteiset korttelit. Kuitenkin seuraavat vuosikymmenet muuttivat kaupunkikuvaa pysyvästi, kun vanhanaikaiset ja kaupunkiasumisen kannalta tehottomat puutalot saivat väistyä uusien rakennuksien tieltä. Valtakunnallisesti katsottuna, ei laajaa puutaloverkostoa Kuopiossa säilynyt, vaan säilyneet rakennukset liittyvät kaupunkikuvaan yksittäisinä kohteina tai pienempinä rakennusryhminä. Merkittävimmän niin kutsutun Puu-Kuopion muodostavat Tuomiokirkon ja Snellmanin puiston eteläiset puukorttelit. Kävelykierroksella tutustutaan kuopiolaiseen puutalohistoriaan säilyneiden puukortteleiden avulla.
Tapahtuma on osa Euroopan kulttuuriympäristöpäivien ohjelmaa.
Kuva: Kuninkaankatua kuvattuna 1913–1920. Victor Barsokevitsch. Kuopion kulttuurihistoriallinen museo.

Avoin kuvapaja
2025-10-02 14:00 - 16:30, 2025-10-09 14:00 - 16:30 | Kuopion museo
Kaikenikäisille aikuisille suunnatut avoimet kuvapajat, jossa taiteen keinoin tapahtuvaan tekemiseen syvennytään eri teemojen kautta. Aiempaa kokemusta piirtämisestä tai maalaamisesta ei tarvita.
Ei ennakkoilmoittautumista, mukaan voi tulla silloin kun itselle sopii. Pajatoiminta on maksutonta ja taidetarvikkeet löytyvät paikan päältä. Huom! Paikkoja oppimistilassa on rajoitettu määrä.
TORSTAIN KUVAPAJA KLO 14‒16.30 Kuopion museon katukerroksen oppimistilassa seuraavina päivinä: 18.9. / 25.9. / 2.10. / 9.10. / SYYSTAUKO 2vkoa / 30.10. / 6.11. / 13.11. / 20.11. / 27.11. / 4.12. / 11.12. / 18.12.
Järj. Kuopion kaupunki, Kansalaistoiminnan palvelut. Yhteistyössä Kuopion museo.

Myyttinen vartti
2025-10-02 15:00 - 15:30 | Kuopion museo
Myyttiset vartit tarjoavat lyhyehköjä ja ytimekkäitä tietoiskuja Myyttiset – metsän kätköissä -näyttelyn teemoihin liittyen. Varteilla tutustutaan esimerkiksi arkeologisiin löytöihin, geologisiin ilmiöihin, sekä kansanperinteen ja -uskon erityispiirteisiin ja ihmeellisyyksiin.
Tervetuloa kuulolle torstaisin klo 15! Vartille pääsee mukaan museon pääsylipulla.
SYKSYN VARTIT (ohjelmamuutokset ja -täydennykset mahdollisia):
4.9.2025 klo 15 Suo siellä, vetelä täällä – suoluonnon monimuotoisuus ja merkitys kansanperinteessä
25.9.2025 klo 15 Faustista Uhrijuhlaan – katsaus Myyttiset-näyttelyn teemoja sisältäviin elokuviin
2.10.2025 klo 15 Paranvoi ja sudenmaito
30.10.2025 klo 15 Maitoa maahan maahisille
20.11.2025 klo 15 Ankat Sampojahdissa (ja muita suomalaisia myyttejä populaarikulttuurissa)

JO TOTEUTUT VARTIT:
27.3.2025 klo 15 Salamaniskuja ja tulipaloja vastaan – kivikautisen esineiden käyttö taikuudessa ja lääkinnässä
Mikä kiviesine on? Ja miksi sillä katsottiin olevan parantavia ominaisuuksia? Kivikautisiin esineisiin on liitetty erilaisia uskomuksia ja tarinoita, joilla kiviesineiden synty ja olemassaolo haluttiin selittää. Kiviesineisiin liitettiin myös uskomuksia niiden parantavista ja suojaavista ominaisuuksista.
3.4.2025 klo 15 Pirunpelloista hiidenkirnuihin
Geologisen luonnonperinnön myyttisyys: millaisia syntytarinoita kansanperinteessä on keksitty eri geologisille muodostumille ja piirteille, ja mikä on totuus myyttien taustalla?
10.4.2025 klo 15 Varhaisimmat muistiin kirjoitetut loitsut Pohjois-Savosta
Itäsuomalainen loitsuperinne säilytti pitkään elinvoimansa. Sitä tallentui erilaisiin lähdeaineistoihin satojen vuosien ajan. Tule tutustumaan kaikkein vanhimpiin pohjoissavolaisiin loitsuihin!
17.4.2025 klo 15 Metsän väki
Karhun hampaat ja kynnet, metsälähteet, uhrilehdot, käärmeet… Muun muassa näitä asioita ja paikkoja on pidetty kansanperinteessä väkevinä. Mutta mitä kansanuskon väki ylipäätänsä on, mistä kaikkialta sitä löytyy, ja mihin sitä tarvitaan?
24.4.2025 klo 15 Käärmeiden käräjäkivet ja uhrikupit – kivet ja kalliot suomalaisessa kansanuskossa
Mitä mineraaleja ja kivilajeja väekkäiksi koetuista kivistä ja kallioista löytyy, ja miten ne ovat syntyneet? Ovatko uhrikuppeina käytetyt painaumat kivissä ja kallioissa syntyneet luonnollisesti vai ovatko ne ihmiskätten töitä?
8.5.2025 klo 15 Kristillisyyden varhainen vaikutus Pohjois-Savon kansanuskoon
Kansanuskoon liittyvät tiedot ja tavat siirtyivät sukupolvelta toiselle. Jokainen aika lisäsi niihin omat kerroksensa. Millaisen jäljen maailmankuvan mullistanut kristinusko jätti paikalliseen perinteeseen?
15.5.2025 klo 15 Kansanuskon kauheudet
Kuka on syypää tauteihin, kuka houkuttelee äkkinäiset järven syövereihin hukuksiin, millaista porukkaa kalmanväki oikein on? Tämänkertaisella vartilla perehdytään muutamiin kansanuskon ikävämpiin hahmoihin.
22.5.2025 klo 15 Myyttien viestit menneisyydestä
Välittyvätkö muinaiset luonnonkatastrofit meillä ja maailmalla myyttisissä tarinoissa? Onko Väinämöisen polvenhaavasta kertovassa kansanrunossa yhteys vedenpaisumusmyytteihin ja edelleen todellisiin tapahtumiin, esimerkiksi Vuoksen puhkeamiseen noin 6000 vuotta sitten?

Opastus: Talojen tarinoita
2025-10-04 13:00 - 14:00, 2025-10-11 13:00 - 14:00, 2025-10-18 13:00 - 14:00 | Korttelimuseo, Kirkkokatu 22, Kuopio, 70100, Suomi
Talojen tarinoita -näyttelyopastus esittelee jo lähes hävinnyttä puutalokaupunkia. Puu-Kuopio oli voimissaan 1900-luvun puoliväliin asti, jolloin jälleenrakennuskausi ja kaupungistuminen muuttivat kaupunkikuvaa merkittävästi. Opastuksella muistellaan arkista elämää puutalokaupungissa siellä asuneiden silmin ja tutustutaan siihen valokuvien avulla.
Lauantaisin klo 13. Opastus sisältyy museon pääsymaksuun (8/5 €, Museokortti, Kaikukortti, alle 18-vuotiaat maksutta).
Talojen tarinoita -opastus on osa Kuopio250-juhlavuoden ohjelmaa.
Talojen tarinoita – Puutalokaupungin jäljillä 25.4.2025-26.4.2026
Näyttelyssä valokuvat ja muistelmat nivoutuvat yhteen luoden eloisan kokonaisuuden, joka kertoo kaupungin rakennushistoriasta sekä kaupunkikuvan muutoksesta. Näyttely esittelee Kuopion purettuja sekä edelleen olemassa olevia puutaloja piirtäen kuvaa vilkkaasta kaupungista, jonka kaduilla ihmiset toimittivat arkisia askareitaan. Kuopiossa lapsuutensa ja nuoruutensa 1940–1960-luvuilla viettäneet ihmiset kertovat millaista oli elää puutalojen täyttämässä kaupungissa.

Opastus: Muuttuva luonto
2025-10-04 14:00 - 14:45 | Kuopion museo
Muuttuva luonto -näyttelyssä matkustetaan itäsuomalaisen luonnon historiaan ja nykytilaan. Matka alkaa kaukaa menneisyyden mammuttiarolta, kiertelee luonnonmetsän siimeksessä ja järvien syvänteissä ja päätyy lopulta ihmisen muokkaamaan maisemaan. Millainen mahtaa olla luontomme tulevaisuus?
Tule mukaan opastukselle tutustumaan itäsuomalaisen luonnon monivaiheiseen tarinaan!
Opastus sisältyy pääsylipun hintaan, alle 18-vuotiaat ilmaiseksi. Museokortti ja Kaikukortti käyvät. Opastus on kestoltaan noin 45 minuuttia.

OMPELUSEURAT: Housujen taskut ja lahkeet & Humppaklovni
2025-10-08 14:00 - 18:30 | Kuopion museo
Luomme museolle korjausolohuoneen, jonne jokainen voi tulla korjaamaan rikkinäisiä tekstiilejä ja nauttimaan vaihtuvista taidesisällöistä. Korjauspaja avoinna klo 14-18.30 monitoimitilassa / aulassa, esitysaika pääsääntöisesti klo 17.30. Tapahtumiin on vapaa pääsy. Ohjelmamuutokset ja täydennykset mahdollisia.
Ke 13.8. Lakanoiden korjaus & muusikko Anna Voutilainen-Veijonen
Ke 10.9. Neuleiden korjaus käsin & Tanssitupa
Ke 8.10. Housujen taskut ja lahkeet & Humppaklovni
Ke 5.11. Talvivaatteiden kunnostus & muusikko Anna Voutilainen-Veijonen
Ke 3.12. Korjaa joululahjaksi & tanssitaiteilija Outi Markkula
Korjataan tämä elämä kestäväksi elämäksi.
****
Ke 8.10. klo 14-18.30
OMPELUSEURAT: Housujen taskut ja lahkeet & Humppaklovni
Kuopion museon monitoimitila, vapaa pääsy

Housun taskupussit kuluvat rikki helposti. Tule korjaamaan avainten, puhelimen tai kolikoiden kuluttamat taskunpohjat käyttökuntoon ja siistimään tai lyhentämään lahkeensuut. Teemasta riippumatta voit tulla tekemään ja kysymään neuvoa kaikenlaisiin korjaustöihin. Korjausaktiivit neuvovat korjaamisen alkuun.

Pajaan saa tulla ilman ennakkoilmoittautumista oman aikataulun mukaan. Paikan päältä löytyy ompelukoneita, kankaita taskupussien korjaamiseen ja paikkaamiseen sekä lankoja. Voit tuoda käyttöön ja kiertoon myös omia materiaaleja.

Humppaklovni häiritsee iloisesti korjauspajan keskittynyttä tunnelmaa esitysaikaan klo 17.30 ja saattaa esittää lauluja – illan esiintyjänä esitystaiteilija Lasse Forsgren.
Tapahtumassa ja sen jälkeen pääkirjastolla on esillä pieni näyttely korjausteemaan liittyviä kirjoja. Kuopion kaupunginkirjaston koostaman vinkkilistan avulla kirjastosta voi lainata lisää kutakin aihetta käsittelevää kirjallisuutta.
Korjataan se, mitä pystytään. Korjataan tämä!
Korjataan tämä elämä kestäväksi elämäksi.

Korjaaminen on arjen juhlaa! Tapahtuma osa Kuopio250-ohjelmistoa ja saanut juhlavuoden tuotantotukea. Yhteistyössä Jätekukko, Kuopion museo, Kuopion kaupunginkirjasto, Elävä säätiö ja ITAK

Ohjelmamuutokset ja täydennykset mahdollisia.
OMPELUSEURAT Instagramista.

Taidetyöpaja sukupuoli- ja seksuaalivähemmistöön kuuluville / Art Workshops for Queer People
2025-10-08 17:00 - 19:00 | Kuopion museo
Drawing Out Loud – Taidetyöpaja sukupuoli- ja seksuaalivähemmistöön kuuluville
Koetko kuuluvasi seksuaali- ja sukupuolivähemmistöön tai pohdit näitä asioita? Tervetuloa piirtämään, tapaamaan ystäviä, lepäämään, kuuntelemaan, olemaan, unohtamaan, tyhjentämään pääsi, tekemään virheitä, nauramaan ääneen, jakamaan ajatuksia ja olemaan queer hyvässä ja luovassa seurassa! Tänä keväänä Drawing out loud -työpajassa luodaan uusia piirroksia sekä yksin että yhdessä. Tule mukaan kerran tai osallistu koko kevään ajan!
Kysymyksiä ja ilmoittautuminen mukaan: emmavilina@gmail.com
Työpajat ovat osallistujille maksuttomia. Aiempaa osaamista tai kokemusta taiteellisesta työskentelystä ei tarvita. Työpajojen ikäraja on 18 vuotta.
DRAWING OUT LOUD: Taidetyöpajat seksuaali- ja sukupuolivähemmistöille
Maksuton aikuisten ryhmä, yli 18 – vuotiaat
Keskiviikot 11.2. / 25.2 / 11.3 / 25.3 / 8.4 / 22.4. / 6.5. / 20.5. klo 16-18
Kuopion Museon oppimistilassa
Ilmoittautuminen & info: ohjaaja Emma Fält, emmavilina@gmail.com / https://emmafalt.net/
Yhteistyössä Kuopion Kaupunki ja Kuopion Museo
Ystävällisin terveisin,
Ohjaaja, Emma Fält (They / Them)
****
In English:
Drawing Out Loud
Art workshops for queer people
In the workshops aimed at adults, we explore the world by drawing and through various listening and sensing exercises. We reflect on physicality, diversity, being in different spaces and how we perceive ourselves in them. This spring, we will work on various listening exercises and think about interaction between human and non-human. Let’s start the year by going through together what kind of workshops are coming up.
The key to working is interaction and the opportunity to create a space where those who perceive themselves as queer* can express themselves and get to know each other through making, as well as search and find suitable forms of artistic expression. Come along and bring your friends!
The workshops are free of charge for the participants. Previous knowledge or experience in artistic work, neither tools are not required. The age limit for the workshops is 18 years.
DRAWING OUT LOUD: Art workshops for sexual and  gender minorities
Free adult group, +18 years old
Wednesdays 11.2. / 25.2 / 11.3 / 25.3 / 8.4 / 22.4. / 6.5. / 20.5 16-18
Kuopio MUSEUM, Pedagogical space
Sign up & info: Facilitator Emma Fält, emmavilina@gmail.com / https://emmafalt.net/
Together with Kuopio City and Kuopio Museum
Kind regards, Artist and teacher, Emma Fält (They / Them)

Kokoa oma loitsupussi syyslomalla
2025-10-11 - 2025-10-19 | Kuopion museo
Kokoa oma loitsupussi syyslomaviikolla 11.–19.10.2025.
Entisaikojen tietäjät käyttivät taioissaan apuna loitsupusseja, joista löytyi monenmoista. Syysloman ajan Kuopion museossa pääsee kokoamaan ihan ikioman loitsupussin. Omatoimikierros sisältyy museon pääsymaksuun.

Myyttiset-näyttelyopastus lapsille
2025-10-11 10:30 - 11:00 | Kuopion museo
Lapsille suunnattu Myyttiset-näyttelyopastus kuljettaa oppaan johdolla pienet kulkijat halki entisaikojen metsän. Matkalla kuullaan esimerkiksi esivanhempiemme elämään kuuluneista uskomuksista, tutustutaan monenlaisiin metsän eläimiin ja olentoihin sekä ihmetellään yhdessä niihin liittyviä tarinoita.
Kierros kestää noin 30 minuuttia ja se on parittomien viikkojen lauantaisin (13.9., 27.9., 11.10., 25.10., 8.11., 22.11., 20.12., 3.1.2026, 17.1.2026 sekä näyttelyn viimeisenä viikonloppuna la 24.1.2026) klo 10.30. Lähtö lipunmyynnin läheisyydestä.
Opastus sisältyy museon pääsymaksuun (15/10 €, alle 18-v maksutta), Museokortti ja Kaikukortti käyvät.

Kuopion museon näyttely Myyttiset – metsän kätköissä sekä sen oheistapahtumat ovat osa Kuopio250-juhlavuotta.

Tanssitupa
2025-10-11 11:00 - 12:30 | Kuopion museo
Tanssituvissa opetellaan kansanomaisia pari- ja ryhmätansseja sekä improvisoidaan matalalla kynnyksellä, livemusiikin tahtiin. Vetäjinä tanssitaiteilija Outi Markkula ja muusikko Jenni Venäläinen.
Kevätkauden Tanssituvat:
21.3. valssi ja sottiisi
18.4. polska
16.5. masurkka ja polkka
13.6. karjalaiset tanssit
Aiempaa kokemusta tai omaa tanssiparia ei tarvitse olla. Vapaa pääsy.

Myyttinen lastenvartti
2025-10-14 10:30 - 10:45, 2025-10-14 15:00 - 15:15, 2025-10-15 10:30 - 10:45, 2025-10-15 15:00 - 15:15, 2025-10-16 10:30 - 10:45, 2025-10-16 15:00 - 15:15, 2025-10-17 10:30 - 10:45, 2025-10-17 15:00 - 15:15 | Kuopion museo
Tervetuloa kuulolle syyslomaviikolla ti-pe 14.–17.10 klo 10.30 ja 15! Myyttiset lastenvartit tarjoavat lyhyehköjä ja lapsille sopivia tietoiskuja Myyttiset – metsän kätköissä -näyttelyn teemoihin liittyen. Kesto noin 15 minuuttia.
ti klo 10.30 ja 15.00
ke klo 10.30 ja 15.00
to klo 10.30 ja 15.00
pe klo 10.30 ja 15.00
Vartille sekä museoon pääsevät alle 18-v lapset aina ilmaiseksi! Aikuiset museon pääsylipulla (15/10 €, Museokortti ja Kaikukortti käyvät).

Myyttiset - Anna Fältin Laulava luento
2025-10-15 17:00 - 18:00 | Kuopion museo
Myyttiset – metsän kätköissä -luentosarja:
SUURI LAULUKIRJA KALEVALA – ANNA FÄLTIN LAULAVA LUENTO
Kalevala on kokoelma suullista perinnettä – lauluja jotka perustuvat ns. nelipolviseen trokeeseen, kalevalanmittaan/runomittaan, eikä sitä ollut alunperin tarkoitettu luettavaksi vaan laulettavaksi. Tämä luento kertoo sekä miehestä Kalevalan takana, kainuuseen asettuneesta nuoresta lääkäristä nimeltä Elias Lönnrot, että lauluista ja loitsuista satoja vuosia ennen Kalevalan julkaisua 1800-luvulla.
Mille Kalevalaiset Melodiat kuullostivat? Millainen musiikkikulttuuri on runomitan taustalla? Kuinka Lönnrot ja muut kerääjät pääsivät näihin aarteisiin käsiksi? Miksi kansalliseepoksemme koottiin juuri 1800-luvun alussa? Näihin kysymyksiin etsii vastauksia Laulaja Luento joka on yhdistelmä soolokonserttia ja tiukkaa faktaa!
Kansanmuusiikko, runolaulaja ja loitsuihin erikoistunut lauluntekijä Anna Fält on omistanut työuransa kalevalanmitalle lähes kaksikymmentä vuotta. Hän työskentelee enimmäkseen sooloartistina ollen kiertueella noin puolet ajastaan ja keskittyen säveltämiseen, tutkimukseen ja laulunopetukseen toisen puolikkaan kotonaan Malmössa. Anna on Iisalmen Nerohvirralta kotoisin olevan musiikinmaisteri jonka päätyönä on suomalais-ugrilaiset lauluperinteet.
Lisätietoja: www.annafalt.com
KUVA: AIJA SVENSSON

Laulavan luennon tarjoaa yleisölle maksuttomana Kuopion Isänmaallinen Seura.
Luento on osa Kuopion kaupungin kulttuurilaitosten Kulttuurimaistiaisia. Ilmaiset kulttuurimaistiaiset madaltavat kynnystä tutustua kaupungin monipuoliseen kulttuuritarjontaan KulttuuriKuopio-ohjelman mukaisena toimenpiteenä.
Luento on monitoimitilassa katukerroksessa. Tila on esteetön.
HUOM! Luento on seurattavissa myös etänä suorana striimilähetyksenä Kuopion museon YouTube-kanavalla.

Syyskauden Myyttiset-luennot:
La 23.8. klo 15 Sonja Hukantaival: Sammakkoarkkuja ja värttinänkehriä – Taikaesineitä ja -perinteitä Pohjois-Savosta. (Luento sisältyy museon pääsymaksuun 15/10 €, alle 18-v maksutta.)
La 20.9. klo 15 Ville Mantere: Hirven kansaa – Ihmisen ja hirven suhde kivikaudella. (Luento sisältyy museon pääsymaksuun 15/10 €, alle 18-v maksutta.)
Ke 15.10. klo 17 Anna Fält: Laulava Luento – Elias Lönnrot sekä Kalevalan laulut ja loitsut. (Vapaa pääsy.)
La 25.10. Ilona Tuomi: Vupes, käärmeiden lumooja, taikurien taikuri ja turjien turja. (Luento sisältyy museon pääsymaksuun 15/10 €, alle 18-v maksutta.)
Ke 26.11. klo 17 Siria Kohonen: Ihmisen ja luonnon voimat pohjoissavolaisessa loitsuperinteessä. (Vapaa pääsy.)
(Muutokset mahdollisia.)

Balladeja ja romansseja
2025-10-16 15:00 - 15:30 | Kuopion museo
Kuopion konservatorion opiskelijoiden päiväkonsertti syyslomaviikon iloksi!
Aaron Karpansalo, sello
Säde Nykänen, piano
Konsertti alkaa Gabriel Faurén Romanssilla ja päättyy Reinhold Gliéren Balladiin. Välissä esittelemme tuntemattomampien säveltäjien Ingeborg von Bronsartin, Josef Sukin, Louis Diémerin ja Nicolas Sokolowin musiikkia.
Konsertilla haluamme tuoda klassista musiikkia myös konserttisalien ulkopuolelle.
Konserttiin on vapaa pääsy, tila on esteetön. Lämpimästi tervetuloa!
Tapahtuma toteutetaan yhteistyössä Kuopion museon kanssa. Tapahtuma on osa Kuopio250-juhlavuoden ohjelmistoa ja se on saanut juhlavuoden tuotantotukea.

Myyttinen leffahetki
2025-10-17 12:00 - 15:00 | Kuopion pääkirjasto, Maaherrankatu 12, Kuopio, 70100
Tervetuloa myyttiseen leffahetkeen Kuopion pääkirjaston kokoussaliin (1.krs) syyslomaviikon perjantaina 17.10. klo 12–15!
Leffahetkessä katsellaan yhdessä musikaalielokuva, jossa sukelletaan ihmeelliseen fantasiamaailmaan ja noitien pariin. Ennen elokuvaa kuullaan museon noin 15 min kestävä alustus siitä, kuinka musikaalin teemat yhdistyvät Kuopion museon Myyttiset-näyttelyyn. Esillä on myös kirjaston keräämiä ja teemaan liittyviä aineistovinkkejä, joita saa lainata mukaan kotiin. Tilaisuus on maksuton.
Itse elokuva kestää noin 2h 40min. Elokuvan ikäraja on K7 ja tapahtuma on suunnattu niin aikuisille kuin lapsillekin. Elokuvassa on suomenkielinen tekstitys.
Leffan aikana saa nauttia omia leffaherkkuja ja pientä naposteltavaa.
Lisätietoja elokuvasta ja tapahtumasta: Myyttinen leffahetki | | Kuopio
Yhteistyössä Kantti eli Kuopion kaupunginkirjasto ja Kuopion museo. Tapahtuma on osa Supersyyslomaa.

LUENTO: Kadonneet talot ja pihapiirit kirjallisuudessa
2025-10-19 15:00 - 16:00 | Kuopion museo
Kadonneet talot ja pihapiirit kirjallisuudessa
Luennoitsija Sirpa Kähkönen (Vapaa pääsy)
Kirjailija Sirpa Kähkönen kertoo, miten kadonneet talot ja pihapiirit heräävät henkiin kirjallisuuden keinoin. Luennolla tarkastellaan, kuinka rakennettu ympäristö ja siihen liittyvät muistot voivat siirtyä sukupolvelta toiselle tarinoiden kautta.
Sirpa Kähkönen on palkittu kirjailija, jonka tuotannossa kaupunkitila, historia ja ihmisten arki kietoutuvat toisiinsa. Hän on erityisesti tunnettu Kuopio-sarjastaan, jossa menneisyyden rakennukset ja pihat muodostavat elävän näyttämön ihmiskohtaloille. Kähkösen työssä kirjallisuus toimii muistamisen välineenä ja kadonneen maailman säilyttäjänä.
Kuva: Laura Malmivaara
Talojen tarinoita – luennot
Talojen tarinoita -näyttelyn luennoilla kolme alansa asiantuntijaa lähestyy rakennetun ympäristön murrosta omasta näkökulmastaan. Luentojen aiheet ulottuvat perinnerakentamisesta kirjallisuuden keinoihin ja kaupunkikuvan muutoksiin.
Luennot järjestetään Kuopion museolla (Museokatu 1). Kuopion Isänmaallisen Seuran kanssa yhteistyössä järjestetylle luennoille 19.10. on vapaa pääsy.
Talojen tarinoita -näyttely avoinna Kuopion korttelimuseolla 26.4.2026 saakka. Luennot ovat osa Euroopan kulttuuriympäristöpäiviä.
Lisätietoja näyttelystä: kuopionkorttelimuseo.fi/nayttelyt
Luentotila sijaitsee katukerroksessa. Tila on esteetön.

Satuhetki
2025-10-22 10:15 - 10:45
Tervetuloa kuuntelemaan satuja KUMMAan lokakuun ajan. Satuhetkiä kuullaan joka keskiviikko 8.10. alkaen klo 10.15. Satuhetket tarjoavat noin puolen tunnin ajan lapsille, ja miksi ei aikuisillekin, täydellisen mahdollisuuden uppoutua tarinoiden maailmaan, rentoutua ja päästää mielikuvitus lentämään.
Jokainen satuhetki on ainutlaatuinen kokemus, jossa lasten kirjallisuus vie kiehtoviin seikkailuihin ja taianomaisiin maailmoihin. Tule mukaan kuuntelemaan, nauramaan ja lumoutumaan pienellä kynnyksellä!
Yksittäisiltä asiakkailta ei vaadita ennakkoilmoittautumista, ryhmien toivomme ilmoittautuvan ennakkoon numeroon 017 182633. Satuhetket sisältyvät KUMMAn pääsymaksuun 10/5 €, alle 18-vuotiaat ilmaiseksi ja Museokortti käy maksuvälineeksi.

Satuhetkien aikataulu:
ke 22.10 klo 10.15
ke 29.10. klo 10.15
